# **Meldeskjema for mulige brudd på forskningsetiske normer eller mulig vitenskapelig uredelighet i Helgelandssykehuset**

**Forskningsetikkens formål** er å bevisstgjøre både samfunnet generelt og forskere, f.eks. på Helgelandssykehuset, på etiske problemstillinger som oppstår som følge av moderne forskning (Les mer i [Forskningshåndboken](https://oslo-universitetssykehus.no/seksjon-avdeling/Documents/Forskningshandboken.pdf) kap.16). Forskningsetikken deles inn i tre områder:

* Etiske normer for **god vitenskapelig praksis** (forskningsprosessen).
* Etiske normer for **forsvarlig forskning** (ofte kalt beskyttelsesetikk).
* Etiske normer for **publisering og offentliggjøring** av forskningsresultater (publiseringsetikk).

[God forskningsetisk praksis](https://www.forskningsetikk.no/) vil bidra til økt tillit til forskningsresultater, enkeltforskere og forskersamfunnet generelt. Det skal også være en god vitenskapelig praksis. Brudd på dette vil kunne svekke forskningens anseelse og støtte i samfunnet, og ikke minst redusere potensielle deltakeres vilje til å bidra til forskingsprosjekter (se også bakerst i dette skjemaet for mer informasjon)

Det er ledelsens ansvar å sikre at forskning, faglig utviklingsarbeid og undervisning følger godkjente forskningsetiske prinsipper, jf. [forskningsetikkloven § 5](https://lovdata.no/dokument/NL/lov/2017-04-28-23). Alle fagledere har ansvar for å vurdere spørsmål om brudd på disse prinsippene og sikre god forskningsetisk praksis. Hver enkelt forsker og student må sette seg inn i forskningsetikkloven, være aktsom (§ 4), og følge godkjente forskningsetiske retningslinjer.

Redelighetsutvalget skal uttale seg om det er brudd på forskningsetiske retningslinjer, derav:

* Om forsker/student har opptrådt vitenskapelig uredelig som beskrevet i Forskningsetikkloven § 8, første og andre ledd.
* Om det foreligger systemfeil ved Helgelandssykehuset
* Om det er vitenskapelige arbeider i saken som bør korrigeres eller trekkes tilbake

**Hva gjelder saken (Kun 1-3 setninger):** Click here to enter text.

**Navn på den som rapporterer:**

|  |  |
| --- | --- |
| **Navn:** Click here to enter text. | **Arbeidssted/Adresse**: Click here to enter text. |
| **Stillling**: Click here to enter text. | **Avdelingsleder**: Click here to enter text. |
| **Telefon**: Click here to enter text. | **Avdeling**: Click here to enter text. |
| **Adresse/Postnr. Sted**: Click here to enter text. | **E-post**: Click here to enter text. |

|  |  |
| --- | --- |
| **HVEM gjelder saken vdr. mulig brudd?** | **Navn/Stilling/Avdeling:** Click here to enter text. |
| **Andre personer som kan ha opplysninger om saken:** | **Navn/Stilling/Avdeling/Telefon/e-post:** Click here to enter text.**Navn/Stilling/Avdeling/Telefon/e-post:** Click here to enter text. |
| **Evt. flere detaljer om bruddet på forsknings- etiske normer**  | **Mer utfyllende beskrivelse om bruddet, hvilke normer er brutt etc**. (vedlegg kan skannes inn sammen med denne rapporten)**:** Click here to enter text. |
| **Hvordan påvirker hendelsen den som rapporterer?** | **Kort beskrivelse:** Click here to enter text. |
| **Hvordan påvirker hendelsen ansatte på Helgelands-sykehuset?** | **Kort beskrivelse:** Click here to enter text. |
| **Hvordan påvirker hendelsen eksterne aktører?** | **Kort beskrivelse:**Click here to enter text. |

Ansatte som melder slik saker er beskyttet mot gjengjeldelse etter [arbeidsmiljøloven (lov 17. juni 2005 nr. 62 om arbeidsmiljø, arbeidstid og stillingsvern mv.) § 2 A2](https://lovdata.no/dokument/NL/lov/2005-06-17-62#KAPITTEL_3). Behandlingen vil bli gjort kjent for alle som er direkte eller indirekte involvert i denne saken. Opplysninger kan evt. unntas offentlighet i medhold av [forskningsetikkloven § 11 om utsatt offentlighet](https://lovdata.no/dokument/NL/lov/2017-04-28-23) fram til saken er ferdigbehandlet.

Dato: Click here to enter text. Underskrift: Click here to enter text.

**Utfylt skjema underskrives/skannes inn sammen med evt. vedlegg og sendes som *én* PDF-fil til Redelighetsutvalget v/ forskningssjef:** **HSYK-Forskning@helgelandssykehuset.no**

***[PRINSIPPER (fra de Forskningsetiske komiteene)](https://www.forskningsetikk.no/retningslinjer/generelle/)***

***Respekt.*** *Personer som deltar i forskning, som informanter eller på annen måte, skal behandles med respekt.*

***Gode konsekvenser.*** *Som forsker skal man etterstrebe at ens aktivitet har gode konsekvenser, og at mulige uheldige konsekvenser er akseptable.*

***Rettferdighet.*** *Et hvert forskningsprosjekt skal være rettferdig utformet og utført.*

***Integritet.*** *Forskeren plikter å følge anerkjente normer og å opptre ansvarlig, åpent og ærlig overfor kolleger og offentlighet.*

***1. Sannhetsbestrebelse***

*Forskningsaktivitet er streben etter ny kunnskap med kritisk og systematisk etterprøvning og fagfellevurdering. Ærlighet, åpenhet, dokumenterbarhet og systematikk er grunnleggende forutsetninger for å nå dette målet.*

***2. Forskningens frihet***

*Forskningsinstitusjoner skal bidra til å sikre forskerens frihet i valg av tema, metode, gjennomføring av forskning og publisering av resultater. Ved oppdragsforskning har oppdragsgiver i samarbeid med oppdragstager rett til å definere tema, problemstillinger og omfang av forskningsoppgaven. Oppdragsgiver skal ikke på en utilbørlig måte søke å påvirke metodevalg, gjennomføring eller publisering.*

***3. Kvalitet***

*Forskningen skal ha høy faglig kvalitet. Det stilles krav til at forsker og institusjon besitter nødvendig kompetanse, utformer relevante forskningsspørsmål, foretar egnet metodevalg og sørger for forsvarlig og hensiktsmessig prosjektgjennomføring ihht datainnhenting, databehandling og oppbevaring/lagring av materialet.*

***4. Frivillig informert samtykke***

*Samtykke er hovedregelen ved forskning på mennesker eller på opplysninger og materiale som kan knyttes til enkeltindivider. Samtykket skal være informert, uttrykkelig, frivillig og dokumenterbart. Samtykke forutsetter samtykkekompetanse. Det må utvises årvåkenhet for å sikre reell frivillighet der deltaker står i et avhengighetsforhold til forsker eller er i en ufri situasjon.*

***5. Konfidensialitet***

*De som gjøres til gjenstand for forskning, har i utgangspunktet krav på at personlig informasjon blir behandlet konfidensielt. Forskeren må hindre bruk og formidling av informasjon som kan skade enkeltpersonene det forskes på. Uten hensyn til taushetsplikt har man en rettslig plikt til å avverge alvorlige straffbare handlinger. Forskeren må ta stilling til når og på hvilken måte deltakeren skal informeres om begrensninger i taushetsplikten.*

***6. Habilitet***

*Habilitet dreier seg om å unngå sammenblandinger av roller og relasjoner som kan gi rimelig mistanke om interessekonflikter. Åpenhet om relevante roller og relasjoner som forskeren inngår i, skal avklares overfor kolleger, forskningsdeltakere, finansieringskilder og andre relevante aktører.*

***7. Redelighet***

*Forskeren har et ansvar for egen forsknings troverdighet. Fabrikkering, forfalskning, plagiering og liknende alvorlige brudd på god vitenskapelig praksis er ikke forenlig med slik troverdighet.*

***8. God henvisningsskikk***

*Forskere skal følge god henvisningsskikk som sikrer krav til etterprøvbarhet og gir grunnlag for videre forskning.*

***9. Kollegiale forhold***

*Forskere skal vise hverandre respekt. De skal avklare og følge god praksis for dataeierskap og –deling, forfatterskap, publisering, fagfellevurdering og samarbeid for øvrig.*

***10. Institusjonens ansvar***

*Etisk ferdsel er ikke bare enkeltforskerens ansvar, men også forskningsinstitusjonens. Institusjonen er ansvarlig for å sikre etterlevelse av god vitenskapelig praksis og for å etablere mekanismer for håndtering av mistanke om brudd på forskningsetiske normer.*

***11. Tilgjengeliggjøring av resultater***

*Forskningsresultater skal som hovedregel tilgjengeliggjøres. Åpenhet om forskningsfunn er viktig for å sikre etterprøvbarhet, for å gi noe tilbake til forskningsdeltakere og samfunnet for øvrig, og for å sikre en dialog med offentligheten. Slik kommunikasjon er også en demokratisk funksjon.*

***12. Samfunnsansvar***

*Forskere har et selvstendig ansvar for at forskningen vil kunne komme forskningsdeltakere, relevante grupper eller samfunnet til gode, og for å unngå at den gjør skade. Beslutninger om forskning skal ta hensyn til kunnskap om at utvikling av et forskningsfelt kan føre til etisk uakseptable konsekvenser for enkeltmennesker, dyr, samfunn eller miljø. Det er maktpåliggende at forskeren i offentlige diskusjoner**tydelig skiller mellom profesjonelle ekspertkommentarer og personlige meninger og ikke misbruker sin autoritet.*

***13. Globalt ansvar***

*Forskningsinstitusjoner og forskere har et ansvar for at relevant kunnskap formidles til regioner som ellers blir utelukket på grunn av økonomisk ulikhet. Forskning bør bidra til å motvirke global urettferdighet og bevare biologisk mangfold.*

***14. Lover og regler***

*På forskningsområdet finnes det både nasjonale lover og regler og internasjonale konvensjoner og avtaler som forskere og forskningsansvarlige må følge.*